b'\n_START_ARTICLE_\nChihuahua (ras\xc4\x83 canin\xc4\x83)\n_START_SECTION_\nAspect\n_START_PARAGRAPH_\nAre capul rotund, urechile ascuti\xc8\x9be \xc8\x99i ridicate. M\xc4\x83soar\xc4\x83 \xc3\xaentre 15 \xc8\x99i 38 de cm, \xc3\xaen func\xc8\x9bie de puritatea rasei. C\xc3\xa2nt\xc4\x83re\xc8\x99te \xc3\xaentre 1 \xc8\x99i 3\xc2\xa0kg. Poate avea blana scurt\xc4\x83 (neted\xc4\x83) sau lung\xc4\x83 (m\xc4\x83t\xc4\x83soas\xc4\x83). Culorile pot varia: negru, alb, alb cu negru, maroniu, cafeniu, ro\xc8\x99cat \xc8\x99i o multitudine de combina\xc8\x9bii._NEWLINE_Chiar dac\xc4\x83 este un c\xc3\xa2ine foarte activ, Chihuahua este predispus la obezitate, dac\xc4\x83 nu este hr\xc4\x83nit conform nevoilor sale.\n_START_SECTION_\nTemperament\n_START_PARAGRAPH_\nChihuahua este un c\xc3\xa2ine mic, energic, protector \xc8\x99i teritorial. Nu sunt potrivi\xc8\x9bi \xc3\xaen familiile unde exist\xc4\x83 copii mici, deoarece pot fi agresivi \xc8\x99i se enerveaz\xc4\x83 foarte u\xc8\x99or. Dac\xc4\x83 e sc\xc4\x83pat de sub control, poate fi distructiv pentru st\xc4\x83p\xc3\xa2n. _NEWLINE_Nu e potrivit \xc3\xaen locuin\xc8\x9bele unde sunt crescute \xc8\x99i alte animale, \xc3\xaen special alte rase de c\xc3\xa2ini._NEWLINE_Trebuie dresa\xc8\x9bi \xc8\x99i \xc8\x9binu\xc8\x9bi sub control; \xc3\xaen caz contrar pot dezvolta sindromul c\xc3\xa2inelui mic. Acestea sunt ideale pentru viata de apartament, deoarece acestea se pot bucura de \xc8\x99i petrece timpul de joc \xc3\xaen interior.\n_START_SECTION_\nOrigine\n_START_PARAGRAPH_\nMexic\n_START_SECTION_\n\xc3\x8en\xc4\x83l\xc8\x9bime\n_START_PARAGRAPH_\n15\xe2\x80\x9323\xc2\xa0cm\n_START_SECTION_\nGreutate\n_START_PARAGRAPH_\n1\xe2\x80\x933\xc2\xa0kg\n_START_SECTION_\nSperan\xc8\x9ba de via\xc8\x9b\xc4\x83\n_START_PARAGRAPH_\n12-18 ani\n_START_SECTION_\nGrupa\n_START_PARAGRAPH_\nToy\n_START_SECTION_\nIstoric ras\xc4\x83\n_START_PARAGRAPH_\nSilueta delicat\xc4\x83 a acestui c\xc3\xa2ine se identific\xc4\x83 foarte clar printre vestigiile arheologice conservate de pe vremea culturilor precolumbiene ce au evoluat pe teritoriul actual al statului Mexic. Se opineaz\xc4\x83 c\xc4\x83 descind din c\xc3\xa2inii de talie mic\xc4\x83 denumi\xc8\x9bi Techichi, crescu\xc8\x9bi preponderent de tolteci. \xc8\x98i aztecii i-au \xc3\xaendr\xc4\x83git, ba chiar se pare c\xc4\x83 le-au atribuit un rol \xc3\xaen via\xc8\x9ba lor religioas\xc4\x83 (a\xc8\x99a cum o sugereaz\xc4\x83 statuetele \xc8\x99i osemintele descoperite la Piramida din Cholula). O legend\xc4\x83 spune c\xc4\x83 ace\xc8\x99ti c\xc3\xa2ini mici erau destina\xc8\x9bi s\xc4\x83 conduc\xc4\x83 sufletele celor deceda\xc8\x9bi pe t\xc4\x83r\xc3\xa2mul umbrelor. Poart\xc4\x83 numele statului mexican pe teritoriul c\xc4\x83ruia a fost identificat de cuceritorii veni\xc8\x9bi din Spania. AKC a adoptat oficial rasa \xc3\xaenc\xc4\x83 din anul 1904.\n_START_SECTION_\n\xc3\x8engrijire \xc8\x99i sensibilitate boli\n_START_PARAGRAPH_\nBlana lor trebuie periat\xc4\x83 doar ocazional, nu n\xc4\x83p\xc3\xa2rlesc prea consistent. Se recomand\xc4\x83 folosirea pic\xc4\x83turilor pentru ochi, ca s\xc4\x83 se evite formarea "d\xc3\xa2relor de lacrimi". Sunt mofturo\xc8\x99i \xc3\xaen ceea ce prive\xc8\x99te hrana \xc8\x99i st\xc4\x83p\xc3\xa2nii cad repede \xc3\xaen capcana unui r\xc4\x83sf\xc4\x83\xc8\x9b exagerat. Greutatea corporala trebuie atent monitorizat\xc4\x83, orice sc\xc4\x83dere fiind poten\xc8\x9bial periculoas\xc4\x83. Se \xc3\xaent\xc3\xa2mpl\xc4\x83 destul de des ca ace\xc8\x99ti c\xc3\xa2ini s\xc4\x83 nu schimbe complet denti\xc8\x9bia de lapte \xc8\x99i va fi necesar s\xc4\x83 intervin\xc4\x83 un medic veterinar pentru a se evita complica\xc8\x9biile. Sunt singura ras\xc4\x83 canin\xc4\x83 la care puii se nasc cu moler\xc4\x83, acea por\xc8\x9biune moale din construc\xc8\x9bia craniului (ca la bebelu\xc8\x99ii umani). Sunt predispu\xc8\x99i at\xc3\xa2t la hipo, c\xc3\xa2t \xc8\x99i la hiperglicemie. Pot deveni destul de u\xc8\x99or obezi. Alte boli: afec\xc8\x9biuni oculare, tremur muscular, diabet. Sunt, dincolo de aparen\xc8\x9be, destul de rezisten\xc8\x9bi \xc8\x99i, cu o bun\xc4\x83 hr\xc4\x83nire \xc8\x99i \xc3\xaengrijire pot atinge v\xc3\xa2rste foarte \xc3\xaenaintate.\n_START_SECTION_\nCondi\xc8\x9bii de via\xc8\x9b\xc4\x83\n_START_PARAGRAPH_\nC\xc3\xa2ini de interior, plasa\xc8\x9bi mereu \xc3\xaen proximitatea oamenilor. Cel mai des sunt trata\xc8\x9bi ca ni\xc8\x99te accesorii indispensabile de c\xc4\x83tre st\xc4\x83p\xc3\xa2ni, \xc8\x99i mai pu\xc8\x9bin ca pe un animal de companie propriu-zis. Nu suport\xc4\x83 frigul sau c\xc4\x83ldura excesiv\xc4\x83, trebuie proteja\xc8\x9bi \xc3\xaempotriva r\xc4\x83celilor sau insola\xc8\x9biei.\n_START_SECTION_\nDresaj\n_START_PARAGRAPH_\n\xc3\x8en afara dresajului privind respectarea igienei \xc3\xaen interiorul c\xc4\x83minului \xc8\x99i no\xc8\x9biunile de baz\xc4\x83 de obedin\xc8\x9b\xc4\x83, nu se preteaz\xc4\x83 la un dresaj de factur\xc4\x83 clasic\xc4\x83. Sunt inteligen\xc8\x9bi \xc8\x99i intuitivi, reac\xc8\x9bion\xc3\xa2nd deseori \xc3\xaen deplin\xc4\x83 concordan\xc8\x9b\xc4\x83 cu starea de spirit a st\xc4\x83p\xc3\xa2nului, unul din aspectele care-i face at\xc3\xa2t de iubi\xc8\x9bi \xc8\x99i aprecia\xc8\x9bi. Sunt posesivi \xc8\x99i r\xc4\x83sf\xc4\x83\xc8\x9ba\xc8\x9bi prin natura lor, dar \xc8\x99i foarte afectuo\xc8\x99i \xc8\x99i tandri. Sunt g\xc4\x83l\xc4\x83gio\xc8\x99i, pentru a compensa dimensiunile minuscule \xc8\x99i uneori masculii pot denota accente agresive fa\xc8\x9b\xc4\x83 de str\xc4\x83ini. Au nevoie de socializare precoce.\n_START_SECTION_\nUtilitate\n_START_PARAGRAPH_\nC\xc3\xa2ini de companie prin excelen\xc8\x9b\xc4\x83, "se lipesc" de sufletul st\xc4\x83p\xc3\xa2nului \xc8\x99i ajung s\xc4\x83 dezvolte o rela\xc8\x9bie foarte afectuoas\xc4\x83 \xc8\x99i intens\xc4\x83 cu acesta. Nu sunt recomanda\xc8\x9bi pentru interac\xc8\x9biunea cu copiii, pentru c\xc4\x83 sunt posesivi, irascibili \xc3\xaen prezen\xc8\x9ba acestora \xc8\x99i nu suport\xc4\x83 tachin\xc4\x83rile.'